**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.**  **Aktivnost sofinancira Ministrstvo za javno upravo iz Sklada za NVO v okviru Javnega razpisa za podporno okolje za razvoj nevladnih organizacij 2019-2023.** | |
| **Upravičenec** | **USTANOVA LOKALNA RAZVOJNA FUNDACIJA Z POMURJE** |
| **Spletna stran upravičenca/projekta/programa** | **www.lrf-pomuje.si** |
| **Projektni partnerji *(če je relevantno)*** | **/** |
| **Naziv projekta/programa** | **Regionalno stičišče nevladnih organizacij Pomurja** |
| **Višina dodeljenih sredstev** | **333.768,95 EUR** |
| **Obdobje izvajanja** | **1.10.2019 – 30.9.2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.  **Regionalno stičišče nevladnih organizacij Pomurja deluje od leta 2008 naprej in združuje nevladne organizacije iz različnih vsebinskih področjih znotraj Pomurske regije. Temeljni namen regionalnega stičišča je strokovna podpora in pomoč vsem nevladnim organizacijam iz Pomurske regije. Stičišče deluje kot informacijski, povezovalni, podporno-razvojni, zagovorniški in čezsektorski center v Pomurski regiji. Zastopa interese nevladnih organizacij v regiji v komunikaciji z drugimi deležniki na nivoju regije, obvešča NVO o aktualnih informacijah in deluje kot čezsektorski povezovalec. Za nevladne organizacije, ki v okolju izkazujejo potencial za učinkovito naslavljanje in odzivanje na lokalne potrebe, izvaja intenzivni razvojni program s ciljem organizacijske, strokovne in zagovorniške okrepitve vključenih NVO.**  **Namen programa/projekta je izvajalo stičišče preko naslednjih (dolgoročnih/strateških) ciljev:**   * **krepitev Regionalnega stičišča nevladnih organizacij Pomurja s celovitim in trajnostnim sistemom podpornih storitev s ciljem hitrejšega organizacijskega napredka in razvoja NVO v regiji;** * **krepitev zagovorniške kapacitete stičišča /mreže NVO Pomurja za večjo učinkovitost delovanja na lokalni ravni (spremembe politik / predpisov / razpisov) in vključevanja v procese strateškega programiranja z namenom izboljšanja položaja NVO;** * **večja učinkovitost in odzivnost NVO / stičišča na neustrezno naslovljene ali nenaslovljene potrebe preko čezsektorskega povezovanja in iskanja rešitev / novih storitev.**   **V programskem obdobju smo nadaljevali z i**zvedbo aktivnosti **podpornega centra za nevladne organizacije v Pomurski regiji** (informiranje, usposabljanje, podpora pri ustanavljanju NVO, podpora pri pridobivanju statusa v javnem interesu, podpora pri mreženju, podpora pri promociji dogodkov / vsebin NVO, podpora pri komunikaciji z različnimi ciljnimi skupinami, podpora pi povezovanju, iskanju partnerjev, razpisov, itd.).  Preko **različnih kanalov** obveščanja smo posredovali ciljne informacije za NVO glede na potrebe / vsebino / interese posameznih NVO ali drugih ciljnih skupin. Informiranje NVO izvajamo preko različnih informacijskih orodij (spletna stran [www.lrf-pomurje.si](http://www.lrf-pomurje.si), preko e-obvestil, preko tiskovin in promocijskega materiala, preko družabnih omrežij – 2856 sledilcev, preko dogodkov, preko medijskih objav, časopisa RSNOP, itd.).  V času trajanja programa smo objavili **673 prispevkov** na spletni strani [www.lrf-pomurje.si](http://www.lrf-pomurje.si) ter 633 prejemnikov novic posredovali **137 e-novic**. Izdali smo **10.000 izvodov** [**časopisa**](https://www.lrf-pomurje.si/regijsko-sticisce-in-nevladne-organizacije-v-prilogi-vestnika/) Regionalno stičišče NVO Pomurja, ki je bil priloga k Vestniku, pri katerem je sodelovalo **50 NVO.**  Pripravili smo tudi [**revijo**](https://issuu.com/lrfzapomurje/docs/revija_lrf_-_online)Regionalno stičišče NVO Pomurja, kjer je sodelovalo več kot 40 NVO.  Na [facebooku](https://www.facebook.com/lrfzapomurje) smo objavili 265 vsebin, 74 objav na Instagram profilu [#podarizvezek](https://www.instagram.com/podarizvezek/) in [#lrfpomurje](https://www.instagram.com/lrfpomurje/) ter 17 videoposnetkov na youtube kanalu [LRF](https://www.youtube.com/@lrfzapomurje7348).  Sodelovali z vsemi regijskimi mediji (Vestnik, Radio Maxi, Radio Murski val, Radio Romic, sobotainfo, TV IDEA, TV AS, lendavainfo.com, pomurec.com, Mojpnudnik.si) in tudi nacionalnimi (RTV, Madžarski radio). Skupno smo imeli več kot **200 medijskih in spletnih objav**.  Izvajali smo aktivnosti krepitve mreže nevladnih organizacij v Pomurju, v katero je vključenih **600 NVO iz Pomurske regije** in vse vključenim v mrežo nudi redno obveščanje o aktualnih informacijah.  Izvajali smo **svetovalne in mentorske pomoči** z najrazličnejših področij delovanja. V celotnem projektu smo **svetovali 91 različnim NVO** oz. tistim, ki so želeli NVO ustanoviti. Opravili smo **687,5 ur svetovanja.**  Preko projektne pisarne oz. podpore pri pripravi projektov smo NVO uspeli pridobiti **789.454,70€** finančnih sredstev.  Izvajali smo intenzivni program usposabljanja s ciljem organizacijske, strokovne in zagovorniške okrepitve / opolnomočenja, v katerega je bilo vključenih **15 NVO s potencialom in so koristile 418,5 ur** brezplačne podpore (informiranje, svetovanje, mentoriranje, usposabljanje**).**  Organizirali in izvedli smo 28 **različnih brezplačnih usposabljanj**, delavnic in on-line konferenc, namenjenih krepitvi NVO in v katere je bilo vključenih **754 udeležencev.**  **Skupaj z vsemi regijskimi stičišči smo oblikovali mrežo regionalnih stičišč nevladnih organizacij in “blagovno znamko” ZaNVO, v okviru katere deluje spletna stran www.zanvo.org, ki je platforma za izobraževanje o boljšem delovanju NVO v Sloveniji. Izvedli smo tri nacionalne konference pomembne tako za lokalne skupnosti kot za NVO: ZA participativni proračun, Prostori ZA skupnost, Digitalna orodja in pomoč ZA NVO.**  Izvajali smo zagovorniške akcije v sodelovanju z NVO. Sodelovali smo pri pripravi lokalnih strategij na območju LAS Goričko in LAS Pri dobrih ljudeh, Regionalnega razvojnega programa RRP 2021-2027, pri pripravi Strategije razvoja turizma v Občini Puconci, pri pripravi Strategije mladih v Občini Turnišče.  Prav tako smo spodbujali NVO pri vključitvi v programiranje na nacionalni ravni (Strategija razvoja NVO, Strategija razvoja prostovoljstva) ter na čezmejni (programi čezmejnega sodelovanja).  Izvedli smo Šolo za župane v obliki regijske konference, katere se je udeležilo 61 udeležencev, od tega 8 kandidatov za župane (iz 4 različnih občin), 17 predstavnikov občin in 1 župan iz 11 pomurskih občin, 6 predstavnikov razvojnih institucij, 1 poslanka državnega zbora, 14 predstavnikov NVO + 5 predavateljev iz NVO (skupno 15 različnih NVO), 3 predstavniki medijev, 4 predstavniki Ministrstva za javno upravo.    Sodelovali smo pri vzpostavitvi **delujočih in učinkovitih partnerstev**  medresorsko povezovanje za reševanje lokalnih potreb, v katere **je bilo vključenih preko 200 deležnikov.**  Skupaj z NVO smo identificirali in uveljavili nove trajnostno naravnane storitve za reševanje lokalnih potreb. Preko objave Javnega razpisa za pridobitev finančne spodbude za čezsektorsko reševanje lokalnih izzivov so 4 izbrane NVO ob podpori regionalnega stičišča NVO razvile 4 nove trajnostne rešitve v lokalnih okoljih: medgeneracijsko povezovanje prostovoljcev v programu razdeljevanja hrane »Viški hrane«, inkluzivni program pomoči na domu socialno ranljivim osebam, »Igriva zgodba« spodbujanje medgeneracijskega branja in scenskega pripovedovanja, Krepitev medgeneracijskega sodelovanja in povečanje kakovosti življenja starejših skozi šport.  **Medgeneracijski program projekta »Igriva zgodba« je bil kot primer dobre prakse in uporabnega gledališča predstavljen na mednarodni konferenci »Kultura proti nasilju« v Beogradu.** | |